Pakuotės lapelis: informacija vartotojui

Perindobax 4 mg tabletės
perindoprilio tert-butilaminas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Perindobax ir kam jis vartojamas
2.	Kas žinotina prieš vartojant Perindobax
3.	Kaip vartoti Perindobax
4.	Galimas šalutinis poveikis
5.	Kaip laikyti Perindobax
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Perindobax ir kam jis vartojamas

Perindobax priklauso vaistų, vadinamų angiotenziną konvertuojančio fermento (AKF) inhibitoriais, grupei. AKF inhibitoriai plečia kraujagysles, dėl to lengviau išstumiamas kraujas iš širdies. 

Perindobax vartojamas:
· gydyti padidėjusį kraujospūdį (hipertenziją);
· gydyti širdies nepakankamumą (sutrikimas, kuriam esant širdis nepajėgia išstumti tiek kraujo, kad patenkintų organizmo poreikius);
· sumažinti širdies sutrikimų, pvz., miokardo infarkto, riziką pacientams, sergantiems stabiliąja krūtinės angina (širdies sutrikimas, kuriam esant sumažėja širdies aprūpinimas krauju arba dėl kraujagyslių nepraeinamumo širdis neaprūpinama krauju) arba, kurie anksčiau patyrė miokardo infarktą ir (arba), kuriems buvo atlikta širdies kraujagyslių operacija, norint pagerinti širdies aprūpinimą krauju. 


[bookmark: _Toc129243140][bookmark: _Toc129243265]2.	Kas žinotina prieš vartojant Perindobax

Perindobax vartoti draudžiama
· jeigu yra alergija perindopriliui arba bet kuriai pagalbinei šio vaisto medžiagai (jos išvardytos 6 skyriuje) arba bet kuriam kitam AKF inhibitoriui;
· jeigu prieš tai vartodami AKF inhibitorių, pajautėte simptomus, tokius kaip švokštimas, veido, liežuvio arba gerklės tinimas, intensyvus niežulys arba sunkus odos bėrimas (būklė, vadinama angioedema), arba jei Jūs arba Jūsų šeimos narys patyrė šiuos simptomus kitomis aplinkybėmis; 
· jeigu yra daugiau nei 3 nėštumo mėnesiai (taip pat geriau vengti Perindobax ankstyvuoju nėštumo laikotarpiu - žr. poskyrį ,,Nėštumas ir žindymo laikotarpis“);
· jei sergate cukriniu diabetu arba Jūsų inkstų funkcija sutrikusi ir esate gydomas kraujo spaudimą mažinančiais vaistais, kurių sudėtyje yra aliskireno;
· jei šiu metu Jums atliekama dializė arba bet kokia kita kraujo filtracija. Priklausomai nuo naudojamų aparatų, Perindobax gali būti Jums netinkamas;
· jeigu turite inkstų sutrikimų, dėl kurių sumažėja kraujo tėkmė į inkstus;
· jeigu vartojote arba vartojate sakubitrilio/valsartano (vaisto, vartojamo gydyti ilgalaikį (lėtinį) širdies nepakankamumą suaugusiems), kadangi didėja angioedemos (staigus tinimas, tokiose zonose kaip gerklė) rizika. 

Įspėjimai ir atsargumo priemonės
Pasitarkite su gydytoju arba vaistininku prieš pradėdami vartoti Perindobax:
· [bookmark: _Hlk10725166]jeigu Jums yra aortos stenozė (pagrindinių iš širdies išeinančių kraujagyslių susiaurėjimas) arba sergate hipertrofine kardiomiopatija (širdies raumens liga), arba Jums yra inkstų arterijų stenozė (arterijos, aprūpinančios inkstus krauju, yra susiaurėjusios);
· jei turite bet kokių kitų širdies sutrikimų;
· jei turite nenormaliai padidėjusią aldosterono hormono koncentraciją kraujyje (pirminis aldosteronizmas);
· jei sergate diabetu;
· jeigu ribojate druskos kiekį maiste arba laikotės dietos su mažu druskos kiekiu;
· jeigu vartojate maisto papildų arba druskų pakaitalų, kuriuose yra kalio;
· jeigu pasireiškė (neseniai) viduriavimas ir (arba) vėmimas ar organizmas neteko skysčių;
· jeigu sutrikusi inkstų funkcija;
· jeigu taikomos hemodializės;
· jeigu sergate kepenų sutrikimais;
· jeigu sergate kolagenoze, pavyzdžiui, sistemine raudonąja vilklige arba skleroderma;
· jeigu esate juodaodis, kadangi Jums yra padidėjusi angioedemos (veido, lūpų, burnos, liežuvio arba gerklės tinimas) rizika ir šio vaisto kraujo spaudimą mažinantis poveikis gali būti mažesnis nei baltaodžiams; 
· jeigu reikia atlikti MTL aferezę (procedūra kada cholesterolis iš kraujo yra pašalinamas aparatu);
· jeigu planuojate desensibilizaciją (sumažinti alerginį poveikį įkandus bitei ar vapsvai);
· jeigu Jums bus atliekama chirurginė operacija, kada bus naudojami anestetikai;
· jei Jūsų gydytojas Jums sakė, kad netoleruojate kai kurių cukrų.
· jeigu vartojate kurį nors iš šių vaistų, skirtų mažinti padidėjusį kraujo spaudimą:
· angiotenzino II receptorių blokatorių (ARB) [dar žinomi kaip sartanai – pvz.: valsartanas, telmisartanas, irbesartanas], ypač pacientams, turintiems su diabetu susijusių inkstų sutrikimų;
· aliskireno.
· Jūsų gydytojas gali reguliariai tikrinti Jūsų inkstų funkciją, kraujospūdį ir elektrolitų (pvz., kalio) kiekį kraujyje. Taip pat skaitykite skyrių „Perindobax vartoti draudžiama“;
· Jei vartojate bet kurių iš žemiau išvardintų vaistų, angioedemos rizika gali būti padidėjusi:
· racekadotrilio, vaisto, vartojamo gydyti viduriavimui;
· vaistų, vartojamų siekiant išvengti organų transplantų atmetimo ir gydyti vėžį (pvz.: temsirolimuzo, sirolimuzo, everolimuzo);
· vildagliptino, vaisto, vartojamo gydyti diabetui.

Angioedema
Angioedema (ūmi alerginė reakcija, kuri pasireiškia  veido, lūpų, liežuvio ar gerklės tinimu su rijimo ar kvėpavimo sunkumu) buvo pastebėta pacientams, vartojantiems AKF inhibitorius, įskaitant Perindobax. Tai gali pasireikšti bet kuriuo gydymo metu. Jei Jums pasireiškia tokie simptomai, turėtumėte nustoti vartoti Perindobax ir nedelsiant kreiptis į gydytoją. Taip pat žiūrėkite 4 skyrių.

Jūs privalote pasakyti savo gydytojui, jeigu jūs esate nėščia arba galite tapti nėščia. Perindobax nerekomenduojama vartoti ankstyvuoju nėštumo laikotarpiu. Jeigu jūs esate daugiau nei 3 mėnesius
nėščia, dėl galimo sunkaus žalingo poveikio Jūsų kūdikiui vartojant tokiu nėštumo etapu, vaisto vartoti
draudžiama (žiūrėkite nėštumo skyrių).

Vartojimas vaikams ir paaugliams
Šio vaisto saugumas ir efektyvumas vaikams ir paaugliams (jaunesniems kaip 18 metų amžiaus) nėra ištirtas, todėl vartoti nerekomenduojama.

Kiti vaistai ir Perindobax
Jeigu vartojate arba neseniai vartojote kitų vaistų arba dėl to nesate tikri, pasakykite gydytojui arba vaistininkui.

Gydymas Perindobax gali būti paveiktas kitų vaistų. Jūsų daktarui gali tekti pakeisti Jūsų dozę ir/arba imtis kitų atsargumo priemonių. Tokie vaistai yra:
· kiti vaistai, kuriais gydomas kraujospūdžio padidėjimas, tokie kaip šlapimo išsiskyrimą skatinantys vaistai (diuretikai) ar vaistai, kurie plečia kraujagysles (pvz.: vazodilatatoriai, įskaitant nitratus) (vaistai, kurie didina inkstų išskiriamo šlapimo kiekį);
· vaistai diabetui gydyti (tokie kaip insulinas ar geriamieji vaistai, tokie kaip metforminas);
· vaistai, kuriais gydomos psichikos ligos, pavyzdžiui: kuriais gydoma depresija, nerimas, psichozė ar šizofrenija (pvz.: tricikliai antidepresantai, antipsichotikai);
· vaistai, kurie dažniausiai vartojami viduriavimui gydyti (racekadotrilis) ar norint išvengti persodintų organų atmetimo (sirolimuzas, everolimuzas, temsirolimuzas ir kiti vaistai, kurie priklauso mTOR inhibitoriais vadinamų vaistų klasei). Žr. skyrelį „Įspėjimai ir atsargumo priemonės”.
· ličio preparatai (gydomas maniakinis depresinis sutrikimas), nes vartojant kartu su perindopriliu, gali padidėti ličio koncentracija kraujyje;
· papildai su kaliu (įskaitant druskos pakaitalus), kalį sulaikantys diuretikai ir kiti vaistai, kurie gali padidinti kalio kiekį kraujyje (pvz.: trimetoprimas ir kotrimoksazolas, skirti gydyti infekcijas, sukeltas bakterijų; ciklosporinas, imunosupresantas, skirtas organų transplantų atmetimo prevencijai; ir heparinas, vaistas, vartojamas kraujui skystinti ir mažinti jo krešumą);
· sakubitrilis/valsartanas (skirtas gydyti ilgalaikiam širdies nepakankamumui), taip pat skaitykite informaciją skyriuose „Perindobax vartoti draudžiama“ ir „Įspėjimai ir atsargumo priemonės“)
· nesteroidiniai vaistai nuo uždegimo (pvz., ibuprofenas), skausmą malšinantys vaistai, pavyzdžiui, didelės aspirino dozės;
· vaistai, kuriais gydomas šokas, astma ar žemas kraujospūdis (simpatomimetikai, pavyzdžiui, adrenalinas, noradrenalinas, dopaminas, efedrinas);
· leidžiamas auksas (vartojamas gydyti artritą);
· alopurinolis (gydoma podagra);
· prokainamidas (vartojamas gydyti širdies ritmo sutrikimus);
· vaistai, slopinantys imuninę sistemą (imunosupresantai tokie kaip cikosporinas, takrolimuzas) po organo transplantacijos ar skirti gydyti autoimunines ligas;
· baklofenas (vaistas vartojamas sustingusiems raumenims gydyti sergant išsėtine skleroze);
· kalį organizme sulaikantys vaistai, vartojami širdies nepakankamumui gydyti: eplerenono ir spironolaktono dozės tarp 12,5 mg iki 50 mg per parą;
· estramustinas (vartojamas vėžio gydymui).
· Jūsų gydytojui gali prireikti keisti dozę ir (arba) imtis kitų atsargumo priemonių, jei Jūs vartojate angiotenzino II receptorių blokatorių (ARB) arba aliskireno (taip pat žr. informaciją skyriuje „Perindobax vartoti draudžiama“ ir „Įspėjimai ir atsargumo priemonės“).

Jeigu vartojate bet kurį iš šių vaistų, gali būti, kad negalėsite gydytis Perindobax arba gydymo metu gali prireikti keisti vaistų dozavimą arba atlikti specialius tyrimus.

Perindobax vartojimas su maistu ir gėrimais
Perindobax tabletes reikia gerti prieš valgį. 

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Nėštumas 
Jeigu esate nėščia (manote, kad galite būti pastojusi), pasakykite apie tai gydytojui. Jūsų gydytojas lieps Jums nebevartoti Perindobax prieš planuojant pastojimą arba iš karto sužinojus apie nėštumą ir paskirs kitą vaistinį preparatą vietoje vartojamo Perindobax. Perindobax yra nerekomenduojamas ankstyvojo nėštumo laikotarpiu ir negali būti vartojamas po trečiojo nėštumo mėnesio, nes tuomet jis gali labai pakenkti jūsų kūdikiui.

Žindymo laikotarpis
Pasakykite savo gydytojui, jei maitinate krūtimi ar ruošiatės pradėti tai daryti. Perindobax nerekomenduojamas krūtimi maitinančioms motinoms. Jei motina nori maitinti krūtimi, gydytojas gali paskirti kitą vaistą, ypač jei jūsų vaikas yra naujagimis arba gimęs prieš laiką.

Vairavimas ir mechanizmų valdymas
Perindobax paprastai neveikia budrumo, tačiau dėl žemo kraujo spaudimo gali pasireikšti galvos svaigimas ar silpnumas, o tai gali veikti gebėjimą vairuoti ir valdyti mechanizmus. Prieš vairuodami, valdydami mechanizmus ar atlikdami kitą pavojingą veiklą, įsitikinkite, kaip Jūsų organizmas reaguoja į Perindobax.

Perindobax sudėtyje yra laktozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


[bookmark: _Toc129243141][bookmark: _Toc129243266]3.	Kaip vartoti Perindobax

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
Tabletes vartokite užsigerdami stikline vandens, geriau kasdien tuo pačiu paros metu, rytais, prieš valgį. Jūsų daktaras Jums paskirs tinkamą dozę.

Dozavimas
Čia nurodytos įprastos Perindobax dozės. Kartais gydytojas gali skirti kitokią dozę, kad vaisto poveikis būtų Jums geriausias. Visada tiksliai vykdykite gydytojo nurodymus.

Rekomenduojamas dozavimas:

Pacientai, kurių padidėjęs kraujospūdis
Įprasta pradinė Perindobax dozė yra viena 4 mg tabletė, kurią reikia gerti vieną kartą per parą ryte. Atsižvelgdamas į Jūsų organizmo reakciją į gydymą, po vieno mėnesio gydytojas dozę gali padidinti ir skirti vartoti po 8 mg vieną kartą per parą. Didžiausia rekomenduojama paros dozė aukštam kraujospūdžiui mažinti yra 8 mg.

Jei esate 65 metų ar vyresnis, įprasta pradinė dozė yra 2mg kartą per parą. Po mėnesio ši dozė gali būti padidinama iki 4mg kartą per parą, tuomet, jei reikia, iki 8mg kartą per parą.

Širdies nepakankamumas: įprasta pradinė dozė yra 2 mg kartą per parą. Po dviejų savaičių ši dozė gali būti didinama iki didžiausios rekomenduojamos dozės esant širdies nepakankamumui, 4 mg kartą per parą.

Stabili krūtinės angina: įprasta pradinė dozė yra 4 mg kartą per parą. Po dviejų savaičių ši dozė gali būti didinama iki didžiausios rekomenduojamos dozės, esant šiai indikacijai, 8 mg kartą per parą. Jei esate 65 metų ar vyresnis, įprasta pradinė dozė yra 2 mg kartą per parą. Po savaitės ši dozė gali būti didinama iki 4 mg kartą per parą ir tuomet, kitą savaitę, iki 8 mg kartą per parą. 

Vartojimas vaikams ir paaugliams
Perindobax vaikams ir paaugliams (iki 18 metų amžiaus) vartoti nerekomenduojama.

Ką daryti pavartojus per didelę Perindobax dozę
Nedelsiant praneškite gydytojui arba artimiausiam skubios pagalbos skyriui, jei pavartojote per didelę dozę. Labiausiai tikėtinas poveikis pavartojus per didelę dozę yra žemas kraujo spaudimas, kuris sukelia galvos svaigimą ar alpimą. Jei taip nutiktų, patariama atsigulti ir pakelti kojas.

Pamiršus pavartoti Perindobax 
Svarbu vaistų vartoti kasdien, kadangi reguliarus gydymas leidžia pasiekti geriausių rezultatų.
Jeigu pamiršote išgerti dozę, vartokite pamirštą dozę, kai tik prisiminsite. Visgi, jeigu arti kitos dozės gėrimo laikas, pamirštąją dozę praleiskite, o toliau vaistą vartokite įprasta tvarka. Negalima vartoti dvigubos dozės norint kompensuoti praleistą dozę. 

Nustojus vartoti Perindobax
Paprastai gydymas Perindobax yra skiriamas visam gyvenimui, todėl prieš nutraukiant šio vaisto vartojimą reikėtų pasitarti su gydytoju. 

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Jeigu pasireiškia toks poveikis, nutraukite Perindobax vartojimą ir nedelsdami kreipkitės į gydytoją arba vykite į artimiausios ligoninės priėmimo skyrių:
· veido, lūpų, burnos, liežuvio ar gerklės patinimas, kvėpavimo sunkumas (angioedema) (žr. 2 skyrių. „Įspėjimai ir atsargumo priemonės“) (nedažnas – gali pasireikšti iki 1 iš 100 žmonių);
· stiprus galvos svaigimas ar alpimas dėl sumažėjusio kraujospūdžio (dažnas – gali pasireikšti iki 1 iš 10 žmonių);
· neįprastai greitas ar nereguliarus širdies plakimas, skausmas krūtinėje (angina) arba miokardo infarktas (labai retas – gali pasireikšti iki 1 iš 10 000 žmonių);
· silpnumas rankose ir kojose arba kalbėjimo sunkumai, kurie gali būti insulto požymiai (labai retas – gali pasireikšti iki 1 iš 10 000 žmonių);
· staigiai atsiradęs švokštimas, krūtinės skausmas, dusulys ar pasunkėjęs kvėpavimas (bronchospazmai) (nedažnas – gali pasireikšti iki 1 iš 100 žmonių);
· kasos uždegimas, kuris gali sukeli ūmius pilvo ir nugaros skausmus, kartu su bloga savijauta (labai retas – gali pasireikšti iki 1 iš 10 000 žmonių);
· pageltusi oda ir akys (gelta), kurie gali būti hepatito požymis (labai retas – gali pasireikšti iki 1 iš 10 000 žmonių);
· odos bėrimai, kurie dažnai prasideda nuo perštinčių raudonų dėmių ant veido, rankų arba kojų (daugiaformė eritema) (labai retas – gali pasireikšti iki 1 iš 10 000 žmonių).

Praneškite gydytojui, jei pasireiškė bet kuris iš žemiau nurodytų šalutinių poveikių:
Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· galvos skausmas, 
· galvos svaigimas, 
· galvos sukimasis (sukimosi pojūtis), 
· dilgčiojimo jausmas odoje, 
· sutrikęs regėjimas, 
· spengimas ausyse (triukšmo pojūtis ausyse), 
· kosulys,
· dusulys, 
· virškinimo trakto sutrikimai (pykinimas, vėmimas, pilvo skausmas, skonio sutrikimai, dispepsija arba pasunkėjęs virškinimas, viduriavimas, vidurių užkietėjimas), 
· alerginės reakcijos (tokios kaip odos bėrimas, niežulys), 
· raumenų mėšlungis, 
· nuovargio jausmas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· nuotaikos svyravimai,
· depresija, 
· miego sutrikimai, 
· burnos džiūvimas, 
· intensyvus niežulys ar sunkus odos bėrimas, 
· pūslelių formavimasis ant odos, 
· inkstų ligos, impotencija, 
· prakaitavimas, 
· eozinofilų perteklius, 
· mieguistumas, 
· alpulys, 
· greitas ar nereguliarus širdies plakimas (palpitacija, tachikardija), 
· vaskulitas (kraujagyslių uždegimas), 
· padidėjusio jautrumo šviesai reakcijos (padidėjęs odos jautrumas saulės šviesai), 
· artralgija (sąnarių skausmas), 
· mialgija (raumenų skausmas), 
· krūtinės skausmas, 
· bendras negalavimas, 
· periferinė edema, 
· karščiavimas, 
· pargriuvimas, 
· pakitę laboratorinių tyrimų rezultatai: padidėjęs kalio kiekis kraujyje, atsistatantis nutraukus vaisto vartojimą, mažas natrio kiekis kraujyje, hipoglikemija cukriniu diabetu sergantiems pacientams (labai mažas cukraus kiekis kraujyje), padidėjęs šlapalo kiekis kraujyje ir padidėjęs kreatinino kiekis kraujyje.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· žvynelinės pasunkėjimas, 
· pakitę laboratorinių tyrimų parametrai: padidėjęs kepenų fermentų kiekis, padidėjęs bilirubino kiekis kraujo serume,
· tamsios spalvos šlapimas, pykinimas ar vėmimas, raumenų mėšlungis, sumišimas ir priepuoliai. Tai gali būti būklės, vadinamos sutrikusios antidiurezinio hormono sekrecijos sindromu (SAHSS), simptomai,
·  šlapimo kiekio sumažėjimas arba šlapimo neišsiskyrimas,
· staigus paraudimas,
· ūmus inkstų funkcijos sutrikimas.

Labai reti šalutinio poveikio reiškiniai (gali pasireikšti rečiau kaip 1 iš 10000 asmenų):
· sumišimas, 
· eozinofilinė pneumonija (reta plaučių uždegimo forma), 
· rinitas (užsikimšusi nosis ar sloga), 
· kraujo sudėties pokyčiai, tokie kaip sumažėjęs baltųjų ar raudonųjų kraujo ląstelių kiekis, mažesnis hemoglobino kiekis, mažesnis trombocitų kiekis. 

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
Rankų arba kojų pirštų spalvos pakitimas, tirpulys ir skausmas (Reino fenomenas).

Jei Jums pasireiškė šie požymiai, kuo greičiau susisiekite su savo gydytoju.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Sveikatos priežiūros ar farmacijos specialisto pranešimo apie įtariamą nepageidaujamą reakciją formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568.

· Ši vaistą laikykite vaikams nepastebimoje ir nepasiekiamoje vietoje.
· Ant dėžutės ar lizdinės plokštelės, po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
· Laikyti ne aukštesnėje kaip 25 C temperatūroje. Laikyti gamintojo pakuotėje, kad preparatas būtų apsaugotas nuo drėgmės.
· Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Perindobax sudėtis
-	Veiklioji medžiaga yra tert-butilamino perindoprilis. Vienoje tabletėje yra 4 mg tert-butilamino perindoprilio.
-	Pagalbinės medžiagos yra laktozė monohidratas, mikrokristalinė celiuliozė (E 460), magnio stearatas (E 470b), bevandenis koloidinis silicio dioksidas (E 551).

Perindobax išvaizda ir kiekis pakuotėje
Perindobax 4 mg tabletės yra baltos arba beveik baltos kapsulės formos tabletės, kurių vienoje pusėje abipus laužimo vagelės įspausta ,,P“ ir „5“, o kitoje pusėje yra gili laužimo vagelė.

Tabletę galima padalyti į lygias dozes.

Perindobax tabletės tiekiamos lizdinėmis plokštelėmis, kuriose yra 14, 30, 60, 90 tablečių.
500 tablečių lizdinių plokštelių pakuotė yra skirta sveikatos priežiūros specialistams.
Gali būti tiekiamos ne visų dydžių pakuotės.

Registruotojas ir gamintojas

Registruotojas
Sun Pharmaceutical Industries Europe B.V. 
Polarisavenue 87 
2132JH Hoofddorp 
Nyderlandai

Gamintojai

Terapia S.A
124 Fabricii Street
400 632 Cluj-Napoca
Rumunija

arba

Sun Pharmaceutical Industries Europe B.V.
Polarisavenue 87
2132 JH Hoofddorp
Nyderlandai

Jeigu apie šį vaistą norite sužinoti daugiau, kreipkitės į vietinį registruotojo atstovą:

	Sun Pharmaceutical Industries Limited atstovybė
Karaliaus Mindaugo pr. 68-3 
Kaunas, Lietuva
Tel. +370-37-311843
el. paštas: Baltics.Orders@sunpharma.com



Šis vaistas Europos ekonominės erdvės valstybėse narėse registruotas tokiais pavadinimais:
Italija ‒ Perindopril SUN 4 mg compresse
Latvija ‒ Perindobax 4 mg tabletes
Nyderlandai – Perindopril tert-butylamine SUN 4 mg tabletten
Ispanija – Perindopril SUN 4 mg Comprimidos EFG

Šis pakuotės lapelis paskutinį kartą peržiūrėtas 2021-11-19.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

